30.12.2014 Jurnalul Oficial al Uniunii Europene L 372J1 I (Acte legislative) REGULAMENTE REGULAMENTUL (UE) NR. 1383/2014 AL PARLAMENTULUI EUROPEAN ȘI AL CONSILIULUI din 18 decembrie 2014 de modificare a Regulamentului (CE) nr. 55/2008 al Consiliului de introducere a unor preferințe comerciale autonome pentru Republica Moldova PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 207 alineatul (2), având în vedere propunerea Comisiei Europene, după transmiterea proiectului de act legislativ către parlamentele naționale, hotărând în conformitate cu procedura legislativă ordinară (1), întrucât: (1) Regulamentul (CE) nr. 55/2008 al Consiliului (?) a instituit un regim specific de preferințe comerciale autonome pentru Republica Moldova. Regimul respectiv oferă liber acces pe piața Uniunii pentru toate produsele originare din Republica Moldova, cu excepția anumitor produse agricole enumerate în anexa I la regulamentul respectiv, pentru care au fost acordate concesii limitate, fie sub forma unor scutiri de taxe vamale în limita contingentelor tarifare, fie sub forma unor reduceri ale taxelor vamale. (2) În cadrul politicii europene de vecinătate (PEV), al Planului PEV de acţiune UE-Moldova şi al Parteneriatului estic, Republica Moldova a adoptat un program ambițios de asociere politică și de continuare a integrării economice cu Uniunea. Totodată, Republica Moldova a înregistrat deja progrese importante în materie de apropiere a reglemen- tărilor, în vederea convergenței cu legislația și standardele Uniunii. (3) Acordul de asociere între Uniunea Europeană şi Comunitatea Europeană a Energiei Atomice şi statele membre ale acestora, pe de o parte, și Republica Moldova, pe de altă parte (*) (Acordul de asociere), care include o zonă de liber schimb aprofundată şi cuprinzătoare (DCFTA), a fost semnat la 27 iunie 2014 și aplicarea cu titlu provizoriu își produce efectele de la 1 septembrie 2014. (4) Regimul specific de preferințe comerciale autonome va continua să se aplice până la 31 decembrie 2015. (5) Pentru a sprijini eforturile depuse de Republica Moldova în conformitate cu obiectivele stabilite în PEV, Partene- riatul estic și Acordul de asociere, și pentru a oferi o piață atractivă și fiabilă pentru exporturile sale de mere proaspete, de prune proaspete și de struguri de masă proaspeți, este necesar să se prevadă noi concesii în ceea ce priveşte importul în Uniune al acestor produse provenind din Republica Moldova, pe baza unor contingente tarifare scutite de taxe vamale. (6)  Este, de asemenea, necesar să se modifice anumite coduri NC din anexa la Regulamentul (CE) nr. 55/2008 pentru a ține cont de modificările aduse anexei I la Regulamentul (CEE) nr. 2658/87 al Consiliului (*) prin Regulamentul de punere în aplicare (UE) nr. 1001/2013 al Comisiei (5). (!) Poziția Parlamentului European din 17 decembrie 2014 (nepublicată încă în Jurnalul Oficial) și Decizia Consiliului din 18 decembrie 2014. (?) Regulamentul (CE) nr. 55/2008 al Consiliului din 21 ianuarie 2008 de introducere a unor preferințe comerciale autonome pentru Republica Moldova şi de modificare a Regulamentului (CE) nr. 980/2005 şi a Deciziei 2005/924/CE a Comisiei O L 20, 24.1.2008, p- 1). () JO L 260, 30.8.2014, p. 4. () Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun JO L 256, 7.9.1987, p. 1). (*) Regulamentul de punere în aplicare (UE) nr. 1001/2013 al Comisiei din 4 octombrie 2013 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun (JO L 290, 31.10.2013, p. 1).